לאחר שהשיקה את השלוחה הרשמית הראשונה שלה מחוץ לבוסטון, תכנית ההאצה MassChallenge מציגה את חברות הסטארטאפ הישראליות שיזכו לעבור לבוסטון ולקחת חלק במחזור החדש של התכנית שיפתח בחודש יולי הקרוב. בדומה לתכנית האצה מקובלות, MassChallenge נמשכת ארבעה חודשים ובמהלכם מקבלים הסטארטאפים הנבחרים תוכניות ליווי ואימון, שטח עבודה ללא עלות, גישה למשקיעים פוטנציאלים, ייעוץ משפטי, חשיפה למדיה וכדומה.
אך בשונה מרוב תוכניות ההאצה לסטארטאפים, ההתנהלות כאן מעט שונה. היא אינה מעניקה לחברות הסטארטאפ המצטרפות אליה שום הטבה כספית ראשונית, אך גם אינה דורשת מהחברות מניות או תשלום על הצטרפותן. במקום, עובדת תכנית ההאצה במודל של תחרות, במסגרתה מעניקה התוכנית פרסים לחברות המצטיינות בכל מחזור. בואו להכיר את החברות הישראליות שזכו להגיע לגמר ולהתמודד על המקום הראשון.
החברה עוסקת בפיתוח חיישנים המסייעים בתחום ההשקייה והדישון של גידולים חקלאיים. החיישנים ממוקמים באיזורי השורש של הגידולים השונים, כאשר המערכת מסוגלת לנתח את צרכיהם ולהגיב בצורה אוטומטית ובזמן אמת לצרכי הגידולים הללו. כך היא מסוגלת ליצור את סביבת הגידול האופטימלית ליבול ומאפשרת למצות את הפוטנציאל הגנטי של הצמח.
החברה מסבירה כי היא מסוגלת לעזור לעלייה של עד 30 אחוזים בתנובה החקלאית, תוך כדי חסכון ב-50 אחוזים מצריכת המים ו-70 אחוזים מצריכת הדישון עבור גידולים בחממות, מטעים ושדות פתוחים.
החברה פועלת בתחום רפואת השיניים הדיגיטלית ומתמקדת בדיגיטיזציה של לקיחת מידה לשיניים תותבות. מטרתה היא לייעל ולקצר את הפרוצדורה הדרושה ממי שמעוניין בשיניים תותבות, להפוך את התהליך לנוח יותר למטפל ולמטופל ואף לשפר את תהליך ההתאמה לשם השגת נוחות מקסימלית בעת השימוש השוטף בשיניים. מטרתה של החברה היא לאפשר את תהליך ההתאמה גם על ידי מי שלא שלא הוכשר לכך בצורה ייעודית, ללא רקע ברפואת שיניים, כך שתוכל לסייע גם למחוסרי שיניים במדינות מתפתחות בתהליך ההתאמה וההרכבה.
המערכת של החברה מאפשרת לכל משתמש, גם אם אינו בעל ידע משפטי, לבנות תיק תביעה מבוסס בארבעה צעדים. במידה ומדובר בתביעה קטנה, המערכת תשלח אותה בצורה אוטומטית לבית המשפט הרגיל, ובמידה ומדובר בתביעה רגילה יקבל התובע הצעות מחיר ממספר עורכי דין המתמחים בתחום הרלוונטי. כך, מאפשרת החברה לעורכי דין, מגשרים ובוררים לקבל תיקי תביעה שמתאימים להתמחות שלהם, לצד ניהול התיקים והלקוחות מאפס ועד העברת התביעה לבית המשפט.
כיום, יצרני המזון אינם יכולים להציע פתרון רלוונטי למיליוני לקוחות הסובלים מאלרגיות למוצרי מזון שונים, מה שמוביל לסימון לא נכון של אלרגנים על גבי תווית מוצרי מזון. בעיה זאת עלולה להוביל לנזק והפסדים מצד החברה ואף להורדה של מוצרים שונים מהמדפים. הכלי שפיתחה החברה מיועד לספק מענה לניטור אלרגנים שונים במהלך הייצור בסביבה תעשייתית, כך שיאפשר ליצרני המזון לסמן את המוצרים שלהם בהתאם ולהגן על הצרכנים שלהם.
האפליקציה של החברה מהווה כלי טיפול אלטרנטיבי לבעלי הפרעות קשב וריכוז. הטכניקה בה משתמשת הצליחה להוכיח את עצמה אפקטיבית ואינה דורשת שימוש בתרופות, אינה גוררת תופעות לוואי וכמובן, עוזרת לחסוך בזמן ובכסף לעומת הטיפולים הקיימים כיום בשוק.
החברה מתמקדת בתחום המכשור הרפואי ומציעה הגנה על רקמות חניכיים בריאות במהלך טיפולים שונים לסרטן הפה. החברה מעוניינת למנוע את ההשלכת המתלוות לטיפולים הקיימים כיום, לצד שיפור באיכות החיים של המטופלים השונים. בנוסף, מעוניינת להנגיש את הטיפול למשתמשים הסובלים מסרטן הפה ואין טיפול המתאים למצבם.
ראיתם תכנית טלוויזיה ואהבתם את הבגדים שלבשו הדמויות השונות? במקום להכנס לרשתות החברתיות או לפורומים ולבזבז שעות על מציאת החולצה או החצאית הספציפיים שלבשה הדמות האהובה עליכם, החברה מציעה פלטפורמה המזהה את פרטי הלבוש השונים ואף מציעה למשתמשים את אתרי המכר השונים דרכם יוכלו להשיג את הבגדים הללו.
החברה עומדת מאחורי פיתוח מוצר בשם C-Lant, שנועד לטיפול מהיר ויעיל בטראומות של בית החזה. הוא מאפשר איזון לחצי אוויר, נשימה תקינה וניקוז נוזלים מבית החזה באופן מיידי, על ידי כל נציגי צוות רפואי החל מחובשים צבאיים, דרך פראמדיקים של מד”א ועד רופאים במערך הרפואה הדחופה. החברה כבר החלה בניסויים ומתכננת להביא את המוצר לשימוש רחב בתוך שנתיים.
הפתרון אותו מפתחת החברה נועד לעזור לבעלי מוגבלויות בדיבור לתקשר עם כל אחד ובכל מקום, באמצעות תוכנה שתתרגם באופן סימולטני את הדיבור שלהם, “תפרש” אותו ותציג אותו בזמן אמת. כך תוכל לשפר את איכות החיים של מיליונים ברחבי העולם.